KOMISIJOS REGLAMENTAS (EB) Nr. 1847/2004
2004 m. spalio 22 d.
pranešantis apie eksporto licencijų skyrimą sūriams, skirtiems 2005 m. eksportuoti į Jungtines Amerikos Valstijas pagal tam tikras GATT kvotas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ir ypač į jo 30 straipsnį,
kadangi:
(1)
1999 m. sausio 26 d. Komisijos reglamento (EB) Nr. 174/1999, nustatančio išsamias specialiąsias Tarybos reglamento (EEB) Nr. 804/68 taikymo taisykles dėl pieno ir pieno produktų eksporto licencijų ir eksporto grąžinamųjų išmokų (2), 20 straipsnis numato, kad eksporto licencijos sūriams, skirtiems eksportuoti į Jungtines Amerikos Valstijas ir sudarantiems dalį kvotos pagal susitarimus, sudarytus daugiašalių prekybos derybų metu, gali būti skiriamos vadovaujantis atskira, čia numatyta tvarka.
(2)
Tokią tvarką reiktų numatyti 2005 m. eksportui, o papildomas su juo susijusias taisykles irgi reiktų nustatyti.
(3)
Administruodamos importą, kompetentingos JAV institucijos atskiria papildomą Europos bendrijai suteiktą Urugvajaus raunde numatytą kvotą ir Tokijo raunde numatytas kvotas. Eksporto licencijas reiktų skirti, atsižvelgiant į šių produktų atitikimą JAV kvotai, kaip apibrėžta Jungtinių Amerikos Valstijų suderintame tarifų sąraše.
(4)
Siekiant užtikrinti operatorių, pateikiančių paraiškas pagal tokią atskirą tvarką, stabilumą ir saugumą, tikslinga nustatyti datą, nuo kurios laikoma, jog pagal Reglamento (EB) Nr. 174/1999 1 straipsnio 1 dalį paraiškos buvo paduotos.
(5)
Pieno ir pieno produktų vadybos komitetas nepateikė nuomonės per jo pirmininko nustatytą laikotarpį,
PRIĖMĖ ŠĮ REGLAMENTĄ:
1 straipsnis
Eksporto licencijos 0406 KN kode klasifikuojamiems ir šio reglamento I priede išvardytiems produktams, skirtiems 2005 m. eksportuoti į Jungtines Amerikos Valstijas pagal kvotas, nurodytas Reglamento (EB) Nr. 174/1999 20 straipsnio 1 dalyje, turi būti išduodamos pagal Reglamento (EB) Nr. 174/1999 20 straipsnio ir šio reglamento nuostatas.
2 straipsnis
1. Paraiškos dėl laikinųjų licencijų, nurodytų Reglamento (EB) Nr. 174/1999 20 straipsnio 2 dalyje (toliau tekste - paraiškos), kompetentingoms institucijoms pateikiamos nuo 2004 m. spalio 26 d., bet ne vėliau kaip spalio 29 d.
2. Paraiškos priimamos tik tada, jei jose yra visa Reglamento (EB) Nr. 174/1999 20 straipsnio 2 ir 3 dalyse nurodyta informacija ir ten pat nurodyti dokumentai.
Kai tai pačiai produktų grupei, nurodytai I priedo 2 skiltyje, skiriamas kiekis paskirstomas tarp Urugvajaus raundo kvotos ir Tokijo raundo kvotos, paraiškose licencijai turi būti nurodoma viena iš šių kvotų, nurodant grupės ir kvotos identifikavimą, nurodytą I priedo 3 skiltyje.
Paraiškos turi būti išrinktos pagal pavyzdį, nurodytą II priede.
3. Paraiškose turi būti nurodyta ne daugiau kaip 40 % visos I priedo 4 skiltyje nurodytos produktų grupės bei visos susijusios kvotos kiekio.
4. Paraiškos priimamos tik tada, jeigu pareiškėjai raštu nurodo, jog jie nepateikė kitų paraiškų dėl tos pačios grupės produktų ir dėl tos pačios kvotos ir jeigu jie įsipareigoja to nedaryti.
Jei pareiškėjas pateikia kelias paraiškas dėl tos pačios grupės produktų ir dėl tos pačios kvotos vienoje ar keliose valstybėse narėse, nepriimama nė viena jo paraiška.
5. Reglamento (EB) Nr. 174/1999 1 straipsnio 1 dalyje nurodytu tikslu laikoma, kad visos paraiškos, pateiktos per šio straipsnio 1 dalyje nurodytą laikotarpį, yra paduotos 2004 m. spalio 26 d.
3 straipsnis
1. Per tris darbo dienas po paraiškų padavimo laikotarpio pabaigos valstybės narės praneša Komisijai apie pateiktas paraiškas kiekvienoje produktų grupėje ir, kai taikoma, I priede nurodytas kvotas.
Visi pranešimai, įskaitant nulinius pranešimus, siunčiami teleksu ar faksu pagal III priede pateiktą modelį.
2. Pranešime dėl kiekvienos grupės ir, kai taikoma, dėl kiekvienos kvotos, nurodoma:
a)
pareiškėjų sąrašas;
b)
kiekvieno pareiškėjo paraiškose nurodyti kiekiai, suskirstyti pagal kombinuotosios prekių nomenklatūros kodus bei tų prekių kodus pagal Jungtinių Amerikos Valstijų harmonizuotą tarifų katalogą (2004);
c)
per trejus ankstesnius metus pareiškėjo eksportuoti minėtų produktų kiekiai;
d)
pareiškėjo paskirto importuotojo pavadinimas ir adresas bei informacija, ar importuotojas yra pareiškėjo padalinys.
4 straipsnis
Vadovaudamasi Reglamento (EB) Nr. 174/1999 20 straipsnio 3, 4 ir 5 dalimis, Komisija nedelsdama nusprendžia dėl licencijos skyrimo ir apie tai praneša valstybėms narėms ne vėliau kaip 2004 m. lapkričio 30 d.
5 straipsnis
Šio reglamento 3 straipsnyje bei Reglamento (EB) Nr. 174/1999 20 straipsnio 2 ir 3 dalyse nurodytą informaciją patikrina valstybės narės iki galutinių licencijų išdavimo ir ne vėliau kaip 2004 m. gruodžio 31 d.
Kai nustatoma, jog operatorius, kuriam buvo išduota laikinoji licencija, pateikė neteisingą informaciją, licencija atšaukiama, o užstatas konfiskuojamas. Valstybės narės turi apie tai nedelsiant pranešti Komisijai.
6 straipsnis
Šis reglamentas įsigalioja po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 22 d.